ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਤਿਉਹਾਰਾਂ ਦੇ ਮੌਸਮ ਨੂੰ ਧਿਆਨ ਵਿੱਚ ਰੱਖਦਿਆਂ ਕੋਵਿਡ ਅਨੁਕੂਲ ਵਿਵਹਾਰ ਬਹੁਤ ਮਮਹੱਤਵਪੂਰਨ, , ਕੋਵਿਡ ਵਰਕਿੰਗ ਗਰੁੱਪ ਦੇ ਚੇਅਰਮੈਨ ਨੇ ਕੀਤਾ ਸਾਵਧਾਨ
ਟੀਕਾਕਰਣ ਬਾਰੇ ਰਾਸ਼ਟਰੀ ਤਕਨੀਕੀ ਸਲਾਹਕਾਰ ਸਮੂਹ  ਦੇ ਭਾਰਤ ਦੇ ਕੋਵਿਡ -19 ਬਾਰੇ ਵਰਕਿੰਗ ਗਰੁੱਪ ਦੇ ਚੇਅਰਮੈਨ, ਡਾ. ਐਨ ਕੇ ਅਰੋੜਾ ਨੇ ਭਾਰਤ ਦੀ ਕੋਵਿਡ -19 ਟੀਕਾਕਰਣ ਮੁਹਿੰਮ ਬਾਰੇ ਡੀਡੀ ਨਿਊਜ਼ ਨਾਲ ਗੱਲਬਾਤ ਕੀਤੀ।
ਪ੍ਰਸ਼ਨ : ਕੀ ਭਾਰਤ ਵਿੱਚ ਕੋਵਿਡ -19 ਦੀ ਤੀਜੀ ਲਹਿਰ ਹੋਵੇਗੀ?
ਸਾਡੇ ਦੇਸ਼ ਵਿੱਚ ਪਿਛਲੇ ਕਈ ਹਫਤਿਆਂ ਤੋਂ ਔਸਤਨ ਲਗਭਗ 30,000 - 45000 ਰੋਜ਼ਾਨਾ ਮਾਮਲੇ ਸਾਹਮਣੇ ਆ ਰਹੇ ਹਨ। ਇਹ ਜਿਆਦਾਤਰ ਖਾਸ ਭੂਗੋਲਿਕ ਖੇਤਰਾਂ, ਖਾਸ ਕਰਕੇ ਕੇਰਲ, ਬਹੁਤ ਸਾਰੇ ਉੱਤਰ ਪੂਰਬੀ ਰਾਜਾਂ ਅਤੇ ਮਹਾਰਾਸ਼ਟਰ ਦੇ ਕੁਝ ਜ਼ਿਲ੍ਹਿਆਂ ਅਤੇ ਕੁਝ ਹੋਰ ਦੱਖਣੀ ਰਾਜਾਂ ਤੋਂ ਰਿਪੋਰਟ ਕੀਤੇ ਗਏ ਹਨ। ਜੇ ਅਸੀਂ ਜੂਨ, ਜੁਲਾਈ ਅਤੇ ਅਗਸਤ ਦੇ ਦੌਰਾਨ ਸਰਕੂਲੇਟ ਹੋਏ ਸਾਰਸ-ਕੋਵ -2 ਵਾਇਰਸਾਂ ਦੇ ਜੀਨੋਮਿਕ ਵਿਸ਼ਲੇਸ਼ਣ ਨੂੰ ਦੇਖਦੇ ਹਾਂ ਤਾਂ, ਕੋਈ ਨਵਾਂ ਰੂਪ ਸਾਹਮਣੇ ਨਹੀਂ ਆਇਆ ਅਤੇ ਜੁਲਾਈ ਦੇ ਦੌਰਾਨ ਕੀਤੇ ਗਏ ਸੀਰੋ-ਸਰਵੇਖਣ ਦੇ ਅਧਾਰ ਤੇ, ਚੱਲ ਰਹੇ ਕੋਵਿਡ ਮਾਮਲੇ ਸੰਵੇਦਨਸ਼ੀਲ ਵਿਅਕਤੀਆਂ ਦੀ ਪ੍ਰਤੀਨਿਧਤਾ ਕਰਦੇ ਹਨ ਜਿਨ੍ਹਾਂ ਦਾ ਅਜੇ ਤੱਕ ਟੀਕਾਕਰਣ ਨਹੀਂ ਹੋਇਆ; ਉਹ ਦੂਜੀ ਲਹਿਰ ਦੇ ਆਖਰੀ ਪੜਾਅ ਦੇ ਹਿੱਸੇ ਵਜੋਂ ਪ੍ਰਭਾਵਤ ਹੋਏ ਹਨ।
ਜੁਲਾਈ ਦੇ ਸੀਰੋ-ਸਰਵੇਖਣ ਵਿੱਚ, 66% ਤੋਂ 70% ਲੋਕ ਇਫੈਕਟਡ ਪਾਏ ਗਏ ਸਨ; ਇਸਦਾ ਇਹ ਵੀ ਮਤਲਬ ਹੈ ਕਿ 30% ਲੋਕ ਅਜੇ ਵੀ ਇਨਫੈਕਸ਼ਨ ਦਾ ਸ਼ਿਕਾਰ ਹਨ; ਅਤੇ ਇਹ ਕਿ ਉਹ ਕਿਸੇ ਵੀ ਸਮੇਂ ਇੰਫੈਕਟਡ ਹੋ ਸਕਦੇ ਹਨ ਖਾਸ ਕਰਕੇ ਜੇ ਉਹ ਅਜੇ ਵੀ ਟੀਕਾਕਰਣ ਤੋਂ ਵਾਂਝੇ ਹਨ। ਇਸ ਲਈ ਦੇਸ਼ ਭਰ ਵਿੱਚ ਸਾਡੇ ਵਿੱਚੋਂ ਕਿਸੇ ਵੀ ਵਿਅਕਤੀ ਦੀ ਕਿਸੇ ਵੀ ਤਰ੍ਹਾਂ ਦੀ ਕੰਪਲੀਸੈਂਸੀ ਬਹੁਤ ਮਹਿੰਗੀ ਸਾਬਤ ਹੋਵੇਗੀ ਕਿਉਂਕਿ 30%ਲੋਕ ਇੰਫੈਕਟਡ ਹੋ ਸਕਦੇ ਹਨ ਅਤੇ ਉਨ੍ਹਾਂ ਵਿੱਚੋਂ ਬਹੁਤ ਸਾਰੇ ਗੰਭੀਰ ਬਿਮਾਰੀ ਅਤੇ ਬਹੁਤ ਦੁਰਲਭ ਘਾਤਕ ਹੋ ਸਕਦੇ ਹਨ, ਜਿਵੇਂ ਕਿ ਅਸੀਂ ਅਪ੍ਰੈਲ ਅਤੇ ਮਈ 2021 ਦੌਰਾਨ ਵੇਖਿਆ ਸੀ।
ਇਸ ਲਈ, ਕੋਵਿਡ ਅਨੁਕੂਲ ਵਿਵਹਾਰਾਂ ਦੀ ਪਾਲਣਾ ਬਹੁਤ ਹੀ ਜਿਆਦਾ ਜ਼ਰੂਰੀ ਅਤੇ ਮਹੱਤਵਪੂਰਨ ਹੈ, ਖ਼ਾਸਕਰ ਆਉਣ ਵਾਲੇ ਤਿਉਹਾਰਾਂ ਦੇ ਸੀਜ਼ਨ ਨੂੰ ਵੇਖਦੇ ਹੋਇਆਂ। ਇਸ ਸਮੇਂ ਦੇ ਆਲੇ ਦੁਆਲੇ ਨਵੇਂ ਪਰਿਵਰਤਨ ਦਾ ਉਭਾਰ ਤੀਜੀ ਲਹਿਰ ਦੀ ਆਮਦ ਦਾ ਕਾਰਨ ਵੀ ਹੋ ਸਕਦਾ ਹੈ।
ਪ੍ਰਸ਼ਨ : ਡੈਲਟਾ ਵੇਰੀਐਂਟ ਦੇ ਵਿਰੁੱਧ ਸਾਡੀ ਕੋਵਿਡ ਵੇਕਸਿਨ ਕਿੰਨੀ ਪ੍ਰਭਾਵਸ਼ਾਲੀ ਹੈ? ਤੀਜੀ ਲਹਿਰ ਨੂੰ ਰੋਕਣ ਲਈ ਸਾਨੂੰ ਕੀ ਕਰਨਾ ਚਾਹੀਦਾ ਹੈ?
ਕੋਵਿਡ ਟੀਕੇ ਦੀ ਪ੍ਰਭਾਵਸ਼ੀਲਤਾ ਨੂੰ ਹੇਠ ਲਿਖੇ ਤਰੀਕੇ ਨਾਲ ਸਮਝਾਇਆ ਜਾ ਸਕਦਾ ਹੈ:ਇਨਫੈਕਸ਼ਨ ਦੀ ਰੋਕਥਾਮ ਅਤੇ ਇਸ ਤਰ੍ਹਾਂ ਵਾਇਰਸ ਦੇ ਫੈਲਣ ਵਿੱਚ ਪ੍ਰਭਾਵਸ਼ੀਲਤਾਲੱਛਣ ਵਾਲੇ ਰੋਗ ਨੂੰ ਰੋਕਣ ਲਈ ਪ੍ਰਭਾਵਸ਼ੀਲਤਾਗੰਭੀਰ ਬਿਮਾਰੀ ਜਾਂ ਮੌਤ ਤੋਂ ਬਚਾਉਣ ਲਈ ਪ੍ਰਭਾਵਸ਼ੀਲਤਾਪ੍ਰਭਾਵਸ਼ਾਲੀ ਕਦਰਾਂ ਕੀਮਤਾਂ ਜੋ ਅਸੀਂ ਮੀਡੀਆ ਵਿੱਚ ਵੇਖਦੇ ਹਾਂ ਜਿਆਦਾਤਰ ਲੱਛਣ ਵਾਲੇ ਰੋਗ ਦੇ ਵਿਰੁੱਧ ਪ੍ਰਭਾਵਸ਼ੀਲਤਾ ਦਾ ਹਵਾਲਾ ਦਿੰਦੇ ਹਨ; ਇਹ ਆਮ ਤੌਰ 'ਤੇ ਵੱਖ-ਵੱਖ ਟੀਕਿਆਂ ਲਈ 60-90% ਹੁੰਦਾ ਹੈ।
ਜ਼ਿਆਦਾਤਰ ਟੀਕੇ ਕੋਵਿਡ ਦੀ ਇਨਫੈਕਸ਼ਨ ਨੂੰ ਰੋਕਣ ਵਿੱਚ ਢੁਕਵੇਂ ਢੰਗ ਨਾਲ ਪ੍ਰਭਾਵਸ਼ਾਲੀ ਨਹੀਂ ਹੁੰਦੇ ਅਤੇ ਇਸ ਲਈ, ਇਸ ਗੱਲ ਤੇ ਬਾਰ -ਬਾਰ ਜ਼ੋਰ ਦਿੱਤਾ ਜਾਂਦਾ ਹੈ ਕਿ ਟੀਕਾਕਰਣ ਦੇ ਬਾਅਦ ਵੀ, ਵਿਅਕਤੀ ਕੋਵਿਡ ਇਨਫੈਕਸ਼ਨ ਫੈਲਾ ਸਕਦਾ ਹੈ ਅਤੇ ਕੋਵਿਡ ਦੇ ਅਨੁਕੂਲ ਵਿਵਹਾਰ ਨੂੰ ਕਾਇਮ ਰੱਖਣ ਦੀ ਜ਼ਰੂਰਤ ਹੈ।
ਕੋਵਿਡ -19 ਟੀਕਿਆਂ ਦਾ ਸਭ ਤੋਂ ਮਹੱਤਵਪੂਰਣ ਤੇ ਵੱਡਮੁੱਲਾ ਕੰਮ ਗੰਭੀਰ ਬਿਮਾਰੀ ਦੀ ਰੋਕਥਾਮ, ਹਸਪਤਾਲ ਵਿੱਚ ਦਾਖਲ ਹੋਣ ਦੀ ਜਰੂਰਤ ਅਤੇ ਮੌਤ ਦੀ ਰੋਕਥਾਮ ਲਈ ਪ੍ਰਭਾਵਸ਼ੀਲਤਾ ਹੈ। ਵਰਤਮਾਨ ਵਿੱਚ ਭਾਰਤ ਅਤੇ ਹੋਰ ਕਿਤੇ ਉਪਲਬਧ ਸਾਰੇ ਹੀ ਟੀਕੇ ਲਾਭਪਾਤਰੀ ਨੂੰ ਗੰਭੀਰ ਬਿਮਾਰੀ ਅਤੇ ਮੌਤ ਤੋਂ ਬਚਾਉਣ ਲਈ 90-95% ਤੋਂ ਵੱਧ ਪ੍ਰਭਾਵਸ਼ਾਲੀ ਹਨ। ਇਹ ਡੈਲਟਾ ਵਾਇਰਸ ਸਮੇਤ ਸਾਰੇ ਰੂਪਾਂ ਲਈ ਸੱਚ ਹੈ। ਅੱਜ ਭਾਰਤ ਵਿੱਚ ਸਭ ਤੋਂ ਵੱਧ ਇਨਫੈਕਸ਼ਨ ਡੈਲਟਾ ਵਾਇਰਸ ਕਾਰਨ ਹੈ।
ਪ੍ਰਸ਼ਨ :ਜੇ ਕੋਈ ਵਿਅਕਤੀ ਕੋਵਿਡ -19 ਨਾਲ ਇੰਫੈਕਟਡ ਸੀ ਅਤੇ ਹੁਣ ਉਸਦੇ ਸਰੀਰ ਵਿੱਚ ਕੋਵਿਡ -19 ਦਾ ਟਾਕਰਾ ਕਰਨ ਲਈ ਐਂਟੀਬਾਡੀਜ਼ ਹਨ, ਤਾਂ ਕੀ ਉਹ ਉਸ ਵਿਅਕਤੀ ਨੂੰ ਖੂਨ ਜਾਂ ਪਲਾਜ਼ਮਾ ਦਾਨ ਕਰ ਸਕਦਾ ਹੈ ਜੋ ਹੁਣ ਕੋਵਿਡ -19 ਨਾਲ ਇੰਫੈਕਟਡ ਹੈ? ਆਈਸੀਐਮਆਰ ਅਧੀਨ ਸਾਡੇ ਦੇਸ਼ ਵਿੱਚ ਉੱਚ ਗੁਣਵੱਤਾ ਦੀ ਖੋਜ ਨੇ ਇਸ ਗੱਲ ਦਾ ਖੁਲਾਸਾ ਕੀਤਾ ਹੈ ਕਿ ਪਲਾਜ਼ਮਾ ਥੈਰੇਪੀ ਗੰਭੀਰ ਕੋਵਿਡ ਇਨਫੈਕਸ਼ਨ ਵਾਲੇ ਜ਼ਿਆਦਾਤਰ ਮਰੀਜ਼ਾਂ ਲਈ ਲਾਭਦਾਇਕ ਨਹੀਂ ਸੀ, ਜਿਨ੍ਹਾਂ ਲਈ ਹਸਪਤਾਲ ਵਿੱਚ ਦਾਖਲ ਹੋਣ ਦੀ ਜਰੂਰਤ ਹੁੰਦੀ ਹੈ। ਦੁਨੀਆ ਦੇ ਦੂਜੇ ਹਿੱਸਿਆਂ ਤੋਂ ਮਿਲਦੇ -ਜੁਲਦੇ ਅਧਿਐਨ ਇਸੇ ਤਰ੍ਹਾਂ ਮੌਤ ਨੂੰ ਰੋਕਣ ਜਾਂ ਹਸਪਤਾਲ ਵਿੱਚ ਉਨ੍ਹਾਂ ਦੇ ਠਹਿਰਾਅ ਵਿੱਚ ਕਮੀ ਨੂੰ ਲੈ ਕੇ ਸਾਹਮਣੇ ਆਏ ਹਨ। ਇਨ੍ਹਾਂ ਕਾਰਨਾਂ ਕਰਕੇ, ਆਈਸੀਐਮਆਰ ਨੇ ਗੰਭੀਰ ਕੋਵਿਡ -19 ਇਨਫੈਕਸ਼ਨ ਦੇ ਇਲਾਜ ਦੇ ਦਿਸ਼ਾ ਨਿਰਦੇਸ਼ਾਂ ਦੇ ਹਿੱਸੇ ਵਜੋਂ ਪਲਾਜ਼ਮਾ ਥੈਰੇਪੀ ਨੂੰ ਹਟਾ ਦਿੱਤਾ ਹੈ।
ਇਹ ਕਹਿਣ ਤੇ ਕਿ, ਜੇ ਕੋਈ ਵਿਅਕਤੀ ਇੰਫੈਕਟਡ ਹੁੰਦਾ ਹੈ, ਤਾਂ ਉਸਦੇ ਸਰੀਰ ਵਿੱਚ ਸੈੱਲ ਅਧਾਰਤ ਪ੍ਰਤੀਰੋਧਤਾ ਦੇ ਨਾਲ ਐਂਟੀਬਾਡੀਜ਼ ਪੈਦਾ ਹੋਣਗੀਆਂ। ਐਂਟੀਬਾਡੀਜ਼ ਮਾਪਣਯੋਗ ਹੁੰਦੀਆਂ ਹਨ ਅਤੇ ਇਨ੍ਹਾਂ ਨੂੰ ਨਜ਼ਰ ਆਉਣ ਵਾਲੀ ਪ੍ਰਤੀਰੋਧਕ ਸ਼ਕਤੀ ਵੀ ਕਿਹਾ ਜਾ ਸਕਦਾ ਹੈ। ਸੈੱਲ ਅਧਾਰਤ ਇਮਿਉਨਿਟੀ ਨੂੰ ਵੀ ਨਜ਼ਰ ਨਾ ਆਉਣ ਵਾਲੀ ਇਮਿਉਨਿਟੀ ਅਤੇ ਐਂਟੀਬਾਡੀਜ਼ ਜਿੰਨਾ ਮਹੱਤਵਪੂਰਨ ਵੀ ਕਿਹਾ ਜਾ ਸਕਦਾ ਹੈ। ਇਹ ਇਮਿਉਨਿਟੀ ਕੰਪੋਨੈਂਟਸ ਬਿਮਾਰੀ ਅਤੇ ਗੰਭੀਰਤਾ ਨੂੰ ਰੋਕਦੇ ਹਨ ਜਦੋਂ ਕਿ ਅਜਿਹਾ ਵਿਅਕਤੀ ਕੋਵਿਡ 19 ਨਾਲ ਦੋਬਾਰਾ ਇੰਫੈਕਟਡ ਹੋ ਜਾਂਦਾ ਹੈ।
ਹਾਲ ਹੀ ਵਿੱਚ ਇੱਕ ਕੰਪਨੀ ਵੱਲੋਂ ਇੱਕ ਐਂਟੀਬਾਡੀ ਮਿਸ਼ਰਣ ਬਾਜ਼ਾਰ ਵਿੱਚ ਪੇਸ਼ ਕੀਤਾ ਗਿਆ ਸੀ, ਪਰ ਇਸਦਾ ਜ਼ਿਆਦਾ ਲਾਭ ਨਹੀਂ ਹੋਇਆ। ਇਹ ਐਂਟੀਬਾਡੀ ਮਿਸ਼ਰਣ ਵੀ ਪਲਾਜ਼ਮਾ ਥੈਰੇਪੀ ਦੇ ਸਿਧਾਂਤ 'ਤੇ ਅਧਾਰਤ ਸੀ। ਇਹ ਦੇਖਿਆ ਗਿਆ ਕਿ ਜੇ ਮਰੀਜ਼ ਨੂੰ ਪਹਿਲੇ ਹਫਤੇ ਜਾਂ ਇਨਫੈਕਸ਼ਨ ਦੇ ਸ਼ੁਰੂਆਤੀ ਹਿੱਸੇ ਵਿੱਚ ਪਲਾਜ਼ਮਾ ਜਾਂ ਐਂਟੀਬਾਡੀ ਦਿੱਤੀ ਜਾਂਦੀ ਹੈ, ਤਾਂ ਕੁਝ ਲਾਭ ਹੋ ਸਕਦਾ ਹੈ।
ਹਾਲ ਹੀ ਵਿੱਚ ਪ੍ਰਕਾਸ਼ਤ ਇੱਕ ਪੇਪਰ ਵਿੱਚ ਜ਼ਿਕਰ ਕੀਤਾ ਗਿਆ ਹੈ ਕਿ ਜੇ ਕਿਸੇ ਨੂੰ ਕੁਦਰਤੀ ਕੋਵਿਡ ਇਨਫੈਕਸ਼ਨ ਹੋ ਗਿਆ ਹੈ ਅਤੇ ਉਹ ਠੀਕ ਹੋ ਗਿਆ ਹੈ, ਤਾਂ ਉਸ ਵਿਅਕਤੀ ਦੀ ਇਮਉਨਿਟੀ ਉਸ ਨੂੰ ਲੰਮੇ ਸਮੇਂ ਲਈ ਸੁਰੱਖਿਅਤ ਰੱਖੇਗੀ ਅਤੇ ਜੇ ਅਜਿਹਾ ਵਿਅਕਤੀ ਟੀਕਾ ਵੀ ਲਵਾਉਂਦਾ ਹੈ, ਤਾਂ ਵਿਅਕਤੀ ਨੂੰ ਇਨਫੈਕਸ਼ਨ ਅਤੇ ਬਿਮਾਰੀ ਵਿਰੁੱਧ ਡਬਲ ਬੈਰਲ ਸੁਰੱਖਿਆ ਹਾਸਲ ਹੋਵੇਗੀ।
ਪ੍ਰਸ਼ਨ: ਕੀ ਸਾਡੇ ਲੋਕਾਂ ਲਈ ਟੀਕੇ ਦੀ ਬੂਸਟਰ ਖੁਰਾਕ ਦੀ ਜ਼ਰੂਰਤ ਹੈ?
ਸਾਡੇ ਦੇਸ਼ ਵਿੱਚ ਬੂਸਟਰ ਡੋਜ਼ ਦੀ ਜ਼ਰੂਰਤ ਦਾ ਫੈਸਲਾ ਪੱਛਮੀ ਦੇਸ਼ਾਂ ਵਿੱਚ ਲਏ ਗਏ ਸਥਿਤੀ ਅਤੇ ਫੈਸਲਿਆਂ ਦੇ ਅਧਾਰ ਤੇ ਨਹੀਂ ਕੀਤਾ ਜਾ ਸਕਦਾ। ਦੇਸ਼ ਦੇ ਵੱਖ -ਵੱਖ ਹਿੱਸਿਆਂ ਵਿੱਚ ਕੀਤੇ ਗਏ ਅਧਿਐਨਾਂ ਦੇ ਅਧਾਰ ਤੇ ਸਥਾਨਕ ਸਬੂਤ ਸਾਡੇ ਲੋਕਾਂ ਦੀ ਜ਼ਰੂਰਤ ਦੀ ਅਗਵਾਈ ਕਰਨਗੇ। ਇਸ ਮੁੱਦੇ ਨੂੰ ਇਸ ਸੰਦਰਭ ਵਿੱਚ ਵਿਚਾਰਿਆ ਜਾਵੇਗਾ ਜਦੋਂ ਕਿ ਸਾਡੇ ਦੇਸ਼ ਵਿੱਚ 70% ਤੋਂ 80% ਆਬਾਦੀ ਪਹਿਲਾਂ ਹੀ ਇੰਫੈਕਟਡ ਹੈ। ਸਮੁੱਚੇ ਤੌਰ 'ਤੇ ਸਾਡੇ ਲੋਕਾਂ ਨੂੰ ਸਰਬੋਤਮ ਸੁਰੱਖਿਆ ਪ੍ਰਦਾਨ ਕਰਨ ਦੇ ਸਮੁੱਚੇ ਉਦੇਸ਼ ਦੇ ਨਾਲ ਸਰਬੋਤਮ ਉਪਲਬਧ ਵਿਗਿਆਨਕ ਸਬੂਤਾਂ ਦੇ ਅਧਾਰ ਤੇ ਇੱਕ ਢੁਕਵਾਂ ਫੈਸਲਾ ਲਿਆ ਜਾਵੇਗਾ।
ਪ੍ਰਸ਼ਨ : ਕੀ ਸਾਨੂੰ ਟੀਕੇ ਦੀ ਕਾਰਗੁਜ਼ਾਰੀ ਅਤੇ ਕਿਸੇ ਵਿਅਕਤੀ ਦੇ ਸਰੀਰ ਦੇ ਹੱਥ ਵਿੱਚ ਹੱਥ ਦੀਆਂ ਸੀਮਾਵਾਂ ਦੇਖਣੀਆਂ ਚਾਹੀਦੀਆਂ ਹਨ ਜਾਂ ਉਨ੍ਹਾਂ ਨੂੰ ਵੱਖਰੇ ੰਢੰਗ ਨਾਲ ਵੇਖਣਾ ਚਾਹੀਦਾ ਹੈ? ਕੀ ਇਨਫੈਕਸ਼ਨ ਕਿਸੇ ਵਿਅਕਤੀ ਦੇ ਸਰੀਰ ਦੀਆਂ ਸੀਮਾਵਾਂ 'ਤੇ ਨਿਰਭਰ ਕਰਦੀ ਹੈ ਜਾਂ ਕੀ ਟੀਕੇ ਦੀ ਪ੍ਰਭਾਵਸ਼ੀਲਤਾ ਸਾਰਿਆਂ ਲਈ ਇੱਕੋ ਜਿਹੀ ਹੈ?
ਇਨ੍ਹਾਂ ਪਹਿਲੂਆਂ ਨੂੰ ਏਕੀਕ੍ਰਿਤ ਢੰਗ ਨਾਲ ਦੇਖਿਆ ਜਾਣਾ ਚਾਹੀਦਾ ਹੈ। ਕੋਵਿਡ -19 ਟੀਕਿਆਂ ਸਮੇਤ ਕਿਸੇ ਵੀ ਟੀਕੇ ਪ੍ਰਤੀ ਨੌਜਵਾਨ ਵਿਅਕਤੀਆਂ ਦੀ ਪ੍ਰਤੀਕਿਰਿਆ ਸਭ ਤੋਂ ਮਜ਼ਬੂਤ ਹੁੰਦੀ ਹੈ ਅਤੇ ਟੀਕੇ ਵੱਧ ਤੋਂ ਵੱਧ ਪ੍ਰਭਾਵਸ਼ੀਲਤਾ ਦਿਖਾਉਂਦੇ ਹਨ। ਵਧਦੀ ਉਮਰ ਅਤੇ ਸਹਿ-ਰੋਗਾਂ ਦੀ ਮੌਜੂਦਗੀ ਟੀਕੇ ਦੀ ਪ੍ਰਭਾਵਸ਼ੀਲਤਾ ਨੂੰ ਘਟਾ ਸਕਦੀ ਹੈ। ਇਸ ਕਾਰਨ ਕਰਕੇ, ਸ਼ੁਰੂਆਤੀ ਅਜ਼ਮਾਇਸ਼ਾਂ ਦੌਰਾਨ, ਬਜ਼ੁਰਗਾਂ ਯਾਨੀਕਿ 60 ਸਾਲ ਤੋਂ ਵੱਧ ਦੀ ਉਮਰ ਦੇ ਲੋਕਾਂ ਨੂੰ ਸ਼ਾਮਲ ਕੀਤਾ ਗਿਆ ਸੀ। ਖੁਸ਼ਕਿਸਮਤੀ ਨਾਲ ਕੋਵਿਡ -19 ਟੀਕਿਆਂ ਨੇ ਲਗਭਗ ਸਾਰਿਆਂ ਵਿੱਚ ਇੱਕ ਬਰਾਬਰ ਕੰਮ ਕੀਤਾ। ਇਹ ਮਹੱਤਵਪੂਰਣ ਮੁੱਦੇ ਹਨ ਕਿਉਂਕਿ ਬਿਮਾਰੀ ਦੀ ਗੰਭੀਰਤਾ ਅਤੇ ਬਜ਼ੁਰਗਾਂ ਅਤੇ ਸਹਿ-ਰੋਗਾਂ ਵਿੱਚ ਮੌਤ ਦਾ ਖ਼ਤਰਾ ਘੱਟ ਉਮਰ ਦੇ ਜਵਾਨ ਵਿਅਕਤੀਆਂ ਅਤੇ ਬਿਨਾਂ ਸਹਿ-ਰੋਗਾਂ ਦੇ ਲੋਕਾਂ ਦੇ ਮੁਕਾਬਲੇ ਲਗਭਗ 20-25 ਗੁਣਾ ਜ਼ਿਆਦਾ ਹੁੰਦਾ ਹੈ। ਇਹ ਟੀਕਾ ਪ੍ਰਾਪਤ ਕਰਨ ਵਾਲਿਆਂ ਦੀ ਟੀਕਾ ਤਰਜੀਹੀ ਸੂਚੀ ਦਾ ਆਧਾਰ ਸੀ। ਇੱਥੇ ਬਿਮਾਰੀਆਂ ਦੀਆਂ ਸਥਿਤੀਆਂ ਹਨ ਜੋ ਸਰੀਰ ਦੇ ਇਮਿਊਨ ਸਿਸਟਮ ਨੂੰ ਬੁਰੀ ਤਰ੍ਹਾਂ ਪ੍ਰਭਾਵਤ ਕਰਦੀਆਂ ਹਨ ਜਿਵੇਂ ਕਿ, ਕੈਂਸਰ ਦੇ ਮਰੀਜ਼ਾਂ ਦਾ ਇਲਾਜ, ਸਿਹਤ ਸੰਬੰਧੀ ਸਥਿਤੀਆਂ ਜਿਨ੍ਹਾਂ ਵਿੱਚ ਸਟੀਰੌਇਡ ਦੀ ਲੋੜ ਹੁੰਦੀ ਹੈ। ਅਜਿਹੇ ਵਿਅਕਤੀਆਂ ਵਿੱਚ ਟੀਕੇ ਦੀ ਸੁਰੱਖਿਆ ਪ੍ਰਤੀਕਿਰਿਆ ਨਾਕਾਫ਼ੀ ਹੋ ਸਕਦੀ ਹੈ ਅਤੇ ਇਸ ਲਈ ਟੀਕੇ ਦੀ ਇੱਕ ਹੋਰ ਖੁਰਾਕ ਜਾਂ ਬੂਸਟਰ ਖੁਰਾਕ ਦੀ ਲੋੜ ਹੋ ਸਕਦੀ ਹੈ। ਕੋਵਿਡ ਟੀਕਿਆਂ ਦੀ ਬੂਸਟਰ ਖੁਰਾਕ ਦੀ ਜ਼ਰੂਰਤ ਬਾਰੇ ਫੈਸਲਾ ਕਰਦੇ ਹੋਏ ਐਨਟੀਏਜੀਆਈ ਇਨ੍ਹਾਂ ਮੁੱਦਿਆਂ 'ਤੇ ਵਿਚਾਰ ਕਰੇਗਾ।
https://youtu.be/QJJntYxgCtc